તેઓએ જણાવ્યું હતું કે વર્તમાનમાં પાશ્ર્ચાત્ય સભ્યતાની સંવેદનામાં આપણે ત્યાં વૃક્ષ, પાણી અને ગૌમાતાની ઉપેક્ષા થઈ રહી છે. ક્ધયાઓનાં ભૃણની હત્યા કરાઈ રહી છે. તે સમર્થ ભારતનું યોગ્ય લક્ષણ નથી. પશ્ર્ચિમી સભ્યતામાં ચેરિટીનો મહિમા છે અને તેનો આદર થાય એ સારી વાત છે, પરંતુ તેને લીધે આપણે આપણી દાનપ્રવૃત્તિને ન વીસરવી જોઈએ. આપણી સંસ્કૃતિમાં દાનનો મહિમા છે. આ એ જ ભારત છે જ્યાં પુત્રનું દાન પોતાનાં હાડકાંનું દાન કરનારા લોકો થયા છે. આખેઆખી ધરતી દાન કરનારા રાજાઓ થયા છે. પરશુરામે સમગ્ર પૃથ્વીને અનેક વખત દાનમાં આપી હતી. અર્પણ, તર્પણ અને સમર્પણ પર આપણી સમગ્ર સંસ્કૃતિ ટકેલી છે. આ ત્રણ શબ્દો ભારત સિવાય અન્યત્ર ક્યાંય નહીં મળે. હિન્દુની પ્રકૃતિમાં સ્વાભાવિક સેવાભાવ વણાયેલો છે.